
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27P/73/2026 8726201574 29. 06. 2026 JUDr. Monika Heldáková ECLI:SK:OSPP:2026:8726201574.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloleté deti A. B., nar. XX. XX. XXXX a C. B., nar. XX. XX. XXXX, obe trvale bytom ako matka, zastúpené procesným opatrovníkom: Úradom práce, sociálnych vecí a rodiny Kežmarok, deti rodičov – matky D. B., E. F., nar. XX. XX. XXXX, trvale bytom B., G. F. XXXX/XX, právne zastúpenej JUDr. Ing. Marcelou Martinkovičovou, advokátkou so sídlom Poprad, Námestie sv. Egídia 95, a otca H. B., nar. XX. XX. XXXX, trvale bytom I. A., C. XXX/XX, o návrhu matky na zvýšenie výživného k maloletým deťom, takto rozhodol: I. M e n í rozsudok Okresného súdu Kežmarok, číslo konania 5P/164/2021 – 34 zo dňa 07. 12. 2021 v časti bežného výživného tak, že otec H. B., nar. XX. XX. XXXX, j e p o v i n n ý prispievať na výživu maloletej A. B., nar. XX. XX. XXXX, sumou 290,- eur mesačne a maloletej C. B., nar. XX. XX. XXXX, sumou 240,- eur mesačne, vždy do 15. dňa v mesiaci vopred k rukám matky, počnúc dňom 21. 04. 2026. Ostatné časti rozsudku ostávajú nezmenené. II. Dlžné výživné pre maloletú A. za obdobie od 21. 04. 2026 do 30. 06. 2026 vo výške 391,- eur je otec p o v i n n ý uhradiť k rukám matky, v lehote do 31. 12. 2026. III. Dlžné výživné pre maloletú C. za obdobie od 21. 04. 2026 do 30. 06. 2026 vo výške 276,- eur je otec p o v i n n ý uhradiť k rukám matky, v lehote do 31. 12. 2026. IV. V prevyšujúcej časti návrh matky z a m i e t a. V. Žiaden z účastníkov n e m á n á r o k na náhradu trov konania. odôvodnenie:
1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

